Немечму

Немечму (, ) — ыджыт канму рытвыв Европа шӧрын. Тыр нимыс Немечму йитан республика (рочӧнжык: Федеративнӧй Республика Германия, немеч кыв вылын: Bundesrepublik Deutschland, шусьӧ [ˈbʊndəsʁepuˌbliːk ˈdɔʏtʃlant]). 

Ойвылын Немечму межаасьӧ Данмарккӧт да петӧ Ойвыв да Балты саридззез дорӧ, асыввылын видзӧ ӧтласа визир Польскакӧт да Ческокӧт. Лунвылас Немечмукӧт ордчон куйлӧны Австрия да Швайсму, рытвылын — Франс, Лецебург, Белгия да Недерланд.

Мывывторыслӧн ыжда 357,021 кв.км. Климатыс — шӧркодь, вежласьӧ сезоннэз сьӧрті. Оліссез — 82 млн. морт, этӧ лоӧ медуна Ӧтувтчӧм Европаын. Му югытын быдӧс пышьяліссез коласісь куимӧт торыс адззӧмась мӧдік гортнысӧ Немечмуас. 

Немечму — парламента федератив республика, тэчӧм 16 йитчан муись (бундесланддэзісь).

Канкарыс да канмуын медыджыт карыс — Берлин. 

Немечму пырӧ Ӧтувтчӧм Войтыррез коласӧ, НАТО-ӧ, Кыкьямыса йылӧ, Кыкдаса йылӧ, OECD-ö, Муюгытісь удж артмӧтчанӧ (ВТО). 

Немечмулӧн экономика ӧддьӧн вына: му югытас сія ВВП сьӧрті нёльӧт, эмбур петкӧтӧм (экспорт) сьӧрті - мӧдік да эмбур пыртӧм (импорт) сьӧрті — медодзза.

Канмуын лӧсьӧтӧма бур олан отир понда, бура зорӧтӧм йӧзыслӧ бытын отсалан тэчас.

Немечму юралӧ тӧдӧс (наука) да технология кынымкӧ сфераэзын.

Категория:Европа